Banklarni roʻyxatga olish va ular faoliyatini litsenziyalash tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi va “Tadbirkorlik faoliyati sohasidagi ruxsat berish tartib-taomillari toʻgʻrisida”gi qonunlari hamda Oʻzbekiston Respublikasi Vazirlar Mahkamasining 2014-yil 10-martdagi 56-son “Tadbirkorlik subyektlarining bank ishi sohasida ruxsat berish tartib-taomillaridan oʻtishi tartibi toʻgʻrisidagi nizomlarni tasdiqlash haqida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 15-avgustdagi 23/3-son qarori (roʻyxat raqami 2014, 2009-yil 8-oktabr) (Oʻzbekiston Respublikasi qonun hujjatlari toʻplami, 2009-y., 41-son, 447-modda) bilan tasdiqlangan Banklarni roʻyxatga olish va ular faoliyatini litsenziyalash tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4-bandda: quyidagi tahrirdagi toʻrtinchi xatboshi bilan toʻldirilsin: “Markaziy bankning oldindan roziligini olish Vazirlar Mahkamasining 2014-yil 10-martdagi 56-son qarori bilan tasdiqlangan Bank faoliyati sohasida ruxsat berish tartib-taomillaridan oʻtish tartibi toʻgʻrisidagi nizomga muvofiq amalga oshiriladi;”. toʻrtinchi va beshinchi xatboshilar tegishincha beshinchi va oltinchi xatboshilar deb hisoblansin. 2. 41-band quyidagi tahrirda bayon etilsin: “41. Bank va ular filiallari binolarining muhofazasi taʼminlanganligi hamda muhandis-texnik qoʻriqlash vositalari bilan jihozlanganligi, dasturiy mahsulotlarning tayyorligi yuzasidan xulosa berish Vazirlar Mahkamasining 2014-yil 10-martdagi 56-son qarori bilan tasdiqlangan Yangi binoning (bank filialining) Markaziy bank talablariga muvofiqligi yoki moʻljallanayotgan binoning (bankning), asbob-uskunalar, kassa uzelining tayyorligi va dasturiy-texnik vositalar bilan jihozlanganligi toʻgʻrisida xulosa berish tartibi toʻgʻrisidagi nizomga muvofiq amalga oshiriladi.”. 3. 43, 44, 45, 103, 104 va 105-bandlar oʻz kuchini yoʻqotgan deb topilsin. 4. 74-bandning “v” kichik bandidan va 77-bandning “d” kichik bandidan “mazkur Nizomning IX boʻlimi talablariga muvofiq” degan soʻzlar chiqarib tashlansin. 5. 97-bandning birinchi xatboshisi quyidagi mazmundagi jumla bilan toʻldirilsin: “Markaziy bank tomonidan bank filiallarini roʻyxatga olish toʻgʻrisida qaror qabul qilish tartibi Vazirlar Mahkamasining 2014-yil 10-martdagi 56-son qarori bilan tasdiqlangan Bank faoliyati sohasida ruxsat berish tartib-taomillaridan oʻtish tartibi toʻgʻrisidagi nizomga muvofiq amalga oshiriladi.”. 6. 109-band quyidagi tahrirda bayon etilsin: “109. Banklar tomonidan chet elda oʻz filiallari, vakolatxonalari va shuʼba banklarini ochish hamda banklar tashkil etishga qatnashish uchun Markaziy bankning ruxsatnomasi olinishi shart. Banklar tomonidan chet elda oʻz filiallari va shoʻba banklarini ochish hamda banklar tashkil etishga qatnashish uchun Markaziy bankning ruxsatnomasini olish Vazirlar Mahkamasining 2014-yil 10-martdagi 56-son qarori bilan tasdiqlangan Bank faoliyati sohasida ruxsat berish tartib-taomillaridan oʻtish tartibi toʻgʻrisidagi nizomga muvofiq amalga oshiriladi.”. 7. 114-bandda: uchinchi va toʻrtinchi xatboshilar chiqarib tashlansin; beshinchi va oltinchi xatboshilar tegishincha uchinchi va toʻrtinchi xatboshilar deb hisoblansin.